కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
బయోపిక్: కేసీఆర్ పాత్రలో శ్రీకాంత్!
తెలంగాణ రాష్ట్ర సాధనలో కీలకపాత్ర పోషించిన ప్రస్తుత ఆపద్ధర్మ ముఖ్యమంత్రి కేసీఆర్ జీవిత చరిత్ర ఆధారంగా బయోపిక్ మూవీకి ఎప్పటి నుండో ప్రయత్నాలు మొదలయ్యాయి.  ఇంతకీ తెలంగాణ ‘తెలంగాణ దేవుడు’ ఎవరు?
Samayam Telugu | Updated:
Oct 29, 2018, 12:32PM IST
బయోపిక్: కేసీఆర్ పాత్రలో శ్రీకాంత్!
తెలుగులో వచ్చిన మొట్టమొదటి బయోపిక్ మూవీ ‘మహానటి’ సూపర్ డూపర్ హిట్ కావడంతో దర్శక నిర్మాతల దృష్టి బయోపిక్‌ల వైపు మళ్లింది. ఇప్పటికే సినీ రాజకీయ ప్రముఖుల వాస్తవ జీవితాల ఆధారంగా ఎన్టీఆర్, వైఎస్ఆర్, చంద్రబాబు, గోపీచంద్, కె. విశ్వనాథ్ ఇలా వరుస చిత్రాలు సెట్స్ మీద ఉన్నాయి. అయితే ఎన్టీఆర్ బయోపిక్ చిత్రాన్ని క్రిష్ రెండు భాగాలుగా విడుదల చేస్తుంటే.. ‘లక్ష్మీస్ ఎన్టీఆర్’ పేరుతో రామ్ గోపాల్ వర్మ తన కోణాన్ని చూపిస్తున్నారు. ఎన్నికల ముందు రూపుదిద్దుకుంటున్న ఈ బయోపిక్‌ మూవీలపై సర్వత్రా ఆసక్తి నెలకొన్న సందర్భంలో తెలంగాణ తొలి ముఖ్యమంత్రి కేసీఆర్ బయోపిక్ మూవీ తెరపైకి వచ్చింది.
తెలంగాణ సాధనలో కీలకపాత్ర పోషించిన ప్రస్తుత ఆపద్ధర్మ ముఖ్యమంత్రి కేసీఆర్ జీవిత చరిత్ర ఆధారంగా బయోపిక్ మూవీకి ఎప్పటి నుండో ప్రయత్నాలు మొదలయ్యాయి. ఈ మూవీలో కేసీఆర్ పాత్రను బాలీవుడ్ నటుడు న‌వాజుద్దీన్ సిద్దిఖీ పోషిస్తారంటూ అప్పట్లో వార్తలు వచ్చాయి. అయితే అలాంటిదేం లేదంటూ సదరు నటుడు ఈ రూమర్స్‌కి చెక్ పెట్టాడు.
అయితే ఇటీవల కేసీఆర్ జీవిత్ర చరిత్ర ఆధారంగా ‘తెలంగాణ దేవుడు’ అనే సినిమాను లాంచ్ చేశారు. ఈ సినిమాలో కేసీఆర్‌గా హీరో శ్రీకాంత్ నటిస్తున్నారనేది లేటెస్ట్ అప్డేట్. దీనిపై అధికారిక ప్రకటన రావాల్సిఉండగా.. కేసీఆర్ పాత్ర కోసం శ్రీకాంత్ మేకోవర్ మొదలు పెట్టారట. ఇప్పటికే కేసీఆర్ ప్రసంగాలను వినేపనిలో పడ్డారట శ్రీకాంత్. నూతన దర్శకుడు హరీష్ ఈ చిత్రానికి దర్శకత్వం వహిస్తుండగా.. నటుడు, రచయిత రచనా సహకారం అందిస్తున్నారు. పోసాని కృష్ణ మురళి ఈ చిత్రంలో భూస్వామిగా కీలకపాత్రలో కనిపిస్తున్నారు. ప్రస్తుతం శ్రీకాంత్ ‘ఆపరేషన్ దుర్యోధన 2019’ సినిమాలో త్వరలో విడుదలకు రెడీగా ఉంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.